«Lill»ning yuzlab fanatlari Fransiya chempionati 29-turida «Monpele»ga qarshi kechgan va 1:1 hisobidagi durang bilan yakunlangan o‘yindan keyin stadionga tushib ketishdi. Muxlislar maydondagi o‘z jamoasi futbolchilarni haqoratlashgan. Ular o‘z sevimlilariga yomon natijalar tufayli tahdidlar ham qilishgan. ESPN tarqatgan xabarga ko‘ra, fanatlardan biri «Lill» forvardi Nikolya Pepening oyog‘iga tepgan, shuningdek, Adama Sumaoro hujumga yo‘liqqan. Bundan tashqari, muxlislar «Lill» prezidenti Jyerar Lopes nomiga haqoratlar yo‘llashgan. 29 turdan keyin «Lill» 28 ochko to‘plagan holda Fransiya chempionatida oxirgidan oldingi o‘rinda joylashgan.